ועדת הפנים ואיכות הסביבה, כנסת 17, פרוטוקול מספר 392, 2008-06-29 12:30

אופיר פינס-פז: תקנות התכנון והבנייה (פטור מהיטל השבחה לעידוד וחיזוק מבנים מפני רעידות אדמה) (הוראת שעה) התשס"ח-2008.

שירה ברנד: על פי החלטת המחוקק בתיקון משנת 2007 נקבע ששר הפנים, באישור ועדת הפנים והגנת הסביבה של הכנסת, יקבע יישובים או אזורים לפי אמות מידה שבהם לא תחול חובת תשלום היטל השבחה בעת חיזוק מבנים מפני רעידות אדמה.

שירה ברנד: התקנות שמביא שר הפנים לאישור הוועדה כוללות את אמות המידה הבאות לפיהן לא יחול היטל השבחה.

שירה ברנד: שר הפנים קבע.

שירה ברנד: ..

אופיר פינס-פז: מה זה שר הפנים קבע?

אופיר פינס-פז: מי הכין לו את הדברים האלה?

שירה ברנד: מינהל התכנון.

שמאי אסיף: מינהל התכנון והמועצה הארצית המליצה.

שירה ברנד: אזורים בעלי סיכון סיסמי גבוה לא תחול בהם חובת תשלום היטל השבחה.

שירה ברנד: האזורים האלה הם אזורים שיש בהם מקדם תאוצה לפי תקן ישראלי 413 – עמידות מבנים מפני רעידות אדמה.

שירה ברנד: אלה אזורים ספציפיים שבהם אנחנו סבורים.

שירה ברנד: ..

אופיר פינס-פז: מה זה אזורים ספציפיים?

אופיר פינס-פז: השבר סורי אפריקאי?

שירה ברנד: כן.

שירה ברנד: אזור ים המלח.

שירה ברנד: הצבעים הכהים יותר.

שמאי אסיף: בעיקרון זה השבר הסורי אפריקאי עד אילת והאזור של חיפה.

שירה ברנד: לכל האזורים האלה מלכתחילה אנחנו מציעים לתת פטור.

שירה ברנד: אחר כך הלכנו לאזורים פריפריאליים, שזה ועדות מחוזיות צפון ודרום.

אופיר פינס-פז: זה גם וגם, או שזה או או?

שירה ברנד: זה גם וגם.

שירה ברנד: קבענו 3 קריטריונים.

שירה ברנד: מספיק שאתה נכנס לאחד מאלה ואתה פטור.

אופיר פינס-פז: זה לא גם וגם, אלא או או.

שמאי אסיף: מבחינת התקנות זה או או.

שירה ברנד: האפשרות השלישית היא רשויות מקומיות שמסווגות ברמה חברתית כלכלית נמוכה.

אופיר פינס-פז: תסבירי לי איך רעננה שם.

שירה ברנד: רעננה לא שם.

אופיר פינס-פז: מה זאת הרשימה שהעברתם לי?

שירה ברנד: הרשימה הזאת מכילה כאלה שלא נכנסים לקריטריונים שאמרנו עכשיו.

שירה ברנד: להם אנחנו מבקשים לתת פטור למשך שנה אחת.

שירה ברנד: זה על מנת לעודד ולחזק את המבנים בהקדם.

אופיר פינס-פז: כל מבנה, או רק מבנים.

אופיר פינס-פז: ..?

שרה ברנד: רק מבנים שמחוזקים לפי תמ"א 38, לא כל מבנה.

אופיר פינס-פז: איך יידעו?

אופיר פינס-פז: הוועדות המקומיות יודעות?

שמאי אסיף: החיזוק נעשה אך ורק במבנים שנבנו לפני 1980, שהם משתי קומות ומעלה.

שמאי אסיף: הנחת העבודה שלנו היא שהמבנים האלה נבנו בסטנדרטים נמוכים מאלה הדרושים כדי לעמוד ברעידת אדמה.

אופיר פינס-פז: כמה מבנים כאלה יש?

אופיר פינס-פז: 70 אלף?

שמאי אסיף: מעבר לחלוקה הזאת, שמדברת על סיכון סיסמי גבוה וישובים שהם ברמה סוציו אקונומית נמוכה, אנחנו רוצים להטמיע את התהליך הזה וליצור איזה שהיא מגמה של התחלת ביצוע ולאפשר שנה ראשונה לכולם.

אופיר פינס-פז: התוספת הראשונה מונה 52 רשויות מקומיות.

אופיר פינס-פז: מה היא?

שירה ברנד: ערים שמסווגות ברמה סוציו אקונומית נמוכה.

שמאי אסיף: ואינם במחוזות צפון ודרום.

אופיר פינס-פז: אפשר לראות את הרשימה שאנחנו מאשרים?

שמאי אסיף: את התוספת הראשונה.

שירה ברנד: האזורים בעלי סיכון סיסמי גבוה מופיעים במפה.

שירה ברנד: אין רשימת ישובים.

אופיר פינס-פז: למה אין רשימת ישובים?

שירה ברנד: צירפנו אותה, אבל היא לא חלק מהתקנות.

אופיר פינס-פז: המפה היא לא חלק מהתקנות, לכן אני צריך רשימת ישובים.

שירה ברנד: אנחנו לא רוצים לקבוע רשימת ישובים, מכיוון שהמפה הזאת יכולה להשתנות.

שירה ברנד: אנחנו סבורים שאת הסיכון הסיסמי הגבוה מי שקובע זה לא אנחנו בתקנות אלא המכון הגיאולוגי.

אופיר פינס-פז: מה קשור אבו-גוש לרשימה?

שירה ברנד: זה נותן את תאוצת הקרקע.

שירה ברנד: זאת רשימת היישובים עם תאוצת הקרקע שלהם.

שירה ברנד: אנחנו נתנו פטור רק למי שתאוצת הקרקע שלו גדולה.

שירה ברנד: ..

אופיר פינס-פז: רשמת לי פה את כל רשימת היישובים של מדינת ישראל.

אופיר פינס-פז: מה היישובים שהם על פי העניין הסיסמולוגי בפטור קבוע?

אופיר פינס-פז: אני לא יכול לאשר דבר שהוא באוויר.

אופיר פינס-פז: אני חייב לקבוע שליישוב קצרין יש פטור.

שירה ברנד: ליישוב הזה יש פטור כי הוא במחוז צפון.

שירה ברנד: המחוזות צפון ודרום מכוסים, אנחנו לא צריכים רשימה.

אופיר פינס-פז: לכל היישובים במחוז צפון ודרום יש פטור?

אופיר פינס-פז: ליקנעם יש פטור?

שירה ברנד: לכולם יש פטור.

אופיר פינס-פז: כמה שווה היטל ההשבחה באופן ממוצע?

אשר סוחד: בקריית שמונה היטל ההשבחה הוא 0, בשדרות הוא 0, בנתיבות הוא 0.

אשר סוחד: בתל-אביב הוא יהיה בהערכת שמאי 20 אלף דולר ליחידה.

אופיר פינס-פז: זה עניין שקשור לגובה השוק.

אופיר פינס-פז: לפטור למחוז דרום וצפון אין כמעט משמעות.

אשר סוחד: היטל השבחה 0.

אשר סוחד: באשדוד הוא 0?

דורון פריזמנט: אם מעודדים את ההשבחה ביחס להשקעה של ההשבחה זה מגיע לרמות של 0.

אשר סוחד: באזורי הביקוש היוקרתיים זה בין 12 ל14 אחוז מסך כל עלות הבנייה, שזה קרקע פלוס בנייה.

אשר סוחד: במקומות אחרים זה 0.

אופיר פינס-פז: איך עושים את התחשיב?

אשר סוחד: השבחה מתבצעת על מספר פרמטרים.

אופיר פינס-פז: נניח אני בערד, בבאר-שבע.

אשר סוחד: לוקחים בחשבון את ערך הקרקע ביום קנייתה, את ערך הקרקע היום, מה השתבח באותו אזור ומה הם השירותים הכלליים לאותו אזור.

אופיר פינס-פז: מי קובע את זה?

אופיר פינס-פז: שמאי?

אשר סוחד: יש שמאי של הרשות, יש שמאי של היזם ויש שמאי מכריע.

אשר סוחד: 50% מההשבחה.

אופיר פינס-פז: מה זאת אומרת 50% מההשבחה?

שירה ברנד: השומה נערכת לשווי הקרקע ערב אישורה של התוכנית החדשה.

שירה ברנד: לאחר אישורה של התכנית החדשה בודקים את ההשבחה.

שירה ברנד: 50% ממנה זה גובה ההיטל.

אופיר פינס-פז: הדבר הכי חשוב שאתם מביאים פה זה הפטור הזמני לשנה.

שירה ברנד: בתיקון לחוק שהתקבל בנובמבר 2007 נקבע פטור של 90% בכל הארץ.

שירה ברנד: על אותם 10% שעליהם מדובר כאן יחולו התקנות.

שירה ברנד: אלו התקנות שאנחנו מביאים עכשיו לאישור.

שירה ברנד: ההצעה שהוצעה פה אומרת שהישובים הפריפריאליים פטורים, שזה מחוז צפון ודרום, כמו כן יישובים בעלי סיכון סיסמי גבוה.

שירה ברנד: בשנה הראשונה אנחנו מבקשים לפטור את כולם כדי לעודד את החיזוק של המבנים עכשיו, היום ומהר.

שירה ברנד: לא לחכות עם זה.

שירה ברנד: זה מה שאנחנו מציעים.

שמאי אסיף: לגבי תמ"א 38 יש ספק גדול באיזה היקפים של היטל השבחה מדובר.

שמאי אסיף: תמ"א 38 מטילה מטלות שנלקחות בחשבון בתוך התחשיב.

שמאי אסיף: תמ"א 38 אומרת שצריך לחזק את הבניין.

שמאי אסיף: אפילו במקומות שיש ערך קרקע גבוה ספק אם יש היקף גדול של היטל השבחה, אם בכלל.

שמאי אסיף: אנחנו מדברים רק על 10%, כי 90% כבר פתרנו.

שמאי אסיף: המטלה זה העומס הפרוצדוראלי.

שמאי אסיף: העונש שמטילים על המערכת זה עונש פרוצדוראלי.

שמאי אסיף: בואו את העונש הפרוצדוראלי הזה לא נעשה בשנה הראשונה.

אופיר פינס-פז: אנחנו רצינו לייצר אינסנטיב שאתם מתעלמים ממנו.

אופיר פינס-פז: אנחנו רצינו לעשות אבחנה בין פריפריה ואזורי סיכון שאינם אזורי ביקוש, ששם אני לא רואה מי יחזק בית אחד...

עמי גאון: שם גם אין בנייה חדשה.

אופיר פינס-פז: ...

אופיר פינס-פז: לאזורי הביקוש, ששם אנחנו מעריכים שכוחות השוק יכולים לעשות את שלהם בצורה טובה יותר.

אופיר פינס-פז: אפשר לעשות פרויקט של חיזוק ועל זה עוד תוספות.

אופיר פינס-פז: יוסיפו קומה, יוסיפו שתי קומות ועוד דברים מהסוג הזה.

אופיר פינס-פז: זה היה הרציונאל של הדיונים בוועדה.

תומר רוזנר: המחוקק היה ער לכך שבפריפריה אין כל כך היטל השבחה, לכן באותם מקומות שיש פטור של 100% ניתן פטור נוסף של 50% מאגרות הבנייה.

שמאי אסיף: בעניין הזה אני רוצה להגיד את דעתי האישית וגם את דעת המשרד.

שמאי אסיף: אנחנו מאוד בעד שיהיו תמריצים כספיים כאלה ואחרים באמצעות משכנתאות, הלוואות מסובסדות כדי לחזק בפריפריה.

שמאי אסיף: זה היה האינסנטיב.

שמאי אסיף: זה שמטילים היטל השבחה במקום אחד זה עוד לא יוצר בשום מקום את הכסף שיבוא לתמוך במקום אחר.

שמאי אסיף: זה צריך לעבור מנגנונים אחרים.

אופיר פינס-פז: היו הרבה רעיונות על השולחן שצריך לקדם.

אופיר פינס-פז: שמעתי הרבה רעיונות.

אופיר פינס-פז: יש רעיון שדיבר על כך שיזם שעושה בתל אביב יהיה חייב גם לעשות בקרית שמונה.

אופיר פינס-פז: צריך לייצר איזה שהוא לינקג' ולתגמל, או שצריך לייצר תמריצים.

אופיר פינס-פז: יש כל מיני רעיונות לגבי איך שמניעים את העניין הזה קדימה.

יוסי רזי: הניסיון שלנו עם תמ"א 38 לא היה טוב בשנה האחרונה.

יוסי רזי: זה לא התקדם לשום כיוון, למעט פה ושם.

יוסי רזי: הרבה תולים את זה במפגעים הבירוקרטים, בחסמים הבירוקרטים, בנושא של בטיחות, מסים, כיבוי אש.

יוסי רזי: כל הדרישות האלו הוכיחו שהן עוצרות את תהליך התקדמות העבודה.

יוסי רזי: אם תוסיף לזה את זה ששום שקל עד היום לא אושר לנושא הזה של חיזוק מבנים לפי כל התכניות שדיברו עליהן אתה תראה שאנחנו עומדים במקום.

יוסי רזי: היה אמור להיות נידון בישיבת ממשלה הנושא הזה של חיזוק.

אופיר פינס-פז: זה לא על סדר היום שלה.

יוסי רזי: המצב הוא שהדברים די תקועים.

יוסי רזי: עם כל הכבוד לפריפריה לא צריך לפגוע במקומות שרוצים לקדם.

יוסי רזי: ראשון לציון מנסה לקדם כל מיני דברים.

אופיר פינס-פז: למה זה לא מתקדם?

אופיר פינס-פז: בראשון זה מתקדם.

יוסי רזי: גם באשדוד משרד השיכון דאג לקדם שניים או שלושה פרויקטים, כאשר אחד מהם בביצוע.

אופיר פינס-פז: כולנו מסכימים שזה מעט מידי.

יוסי רזי: אתה רואה את כל היזמים באזור המרכז שאי אפשר לקדם.

יוסי רזי: זה דורש תחשובים מיוחדים.

אופיר פינס-פז: מי מפריע לכם לחזק את זה?

אופיר פינס-פז: לכו למשרד האוצר.

אופיר פינס-פז: משרד השיכון צריך.

יוסי רזי: כולנו יודעים את המציאות.

אופיר פינס-פז: המציאות היא שצריך ללחוץ וצריך לקבל.

יוסי רזי: כולם לוחצים.

יוסי רזי: יושב פה יושב ראש ועדת רעידות אדמה.

יוסי רזי: הוא כבר חודש שלם תקוע עד הדיון שהיה צריך להיות היום.

יוסי רזי: אל תתנו לנו 100 מיליון.

יוסי רזי: תתנו לנו פחות כדי שנתחיל את התהליך, אם כי התהליך יתחיל בבתי חולים, כולל דיור ציבורי.

יוסי רזי: כרגע, בחלקת האלוהים הקטנה שיושבת בוועדה הזאת, צריך לחשוב מה מקרינים הלאה.

יוסי רזי: הדבר הכי טבעי זה שבמקביל לפריפריה, שאני מאוד דואג לה...

אופיר פינס-פז: יש פה הצעה.

אהוד ענבר: אני לא חושב שבתוך שנה אפשר יהיה להעביר תוכנית כלשהי.

שירה ברנד: זה בקשה להיתר, זאת לא תוכנית.

שמאי אסיף: זה רק להגיש בקשה להיתר.

שמאי אסיף: אתה מציע שנתיים?

אהוד ענבר: אני מציע שנתיים.

אהוד ענבר: תוך שנה אי אפשר להוציא היתר.

אופיר פינס-פז: זאת בקשה להיתר.

אופיר פינס-פז: אתם לא צריכים את ההחלטה.

אשר סוחד: תמ"א 38 , עם ההקלות שניתנו, שזה פטור במס שבח והקלות בהיטל השבחה, לא יצאה לדרך.

אשר סוחד: כוונת ועדת המנכ"לים של משרדי הממשלה היא שתמ"א 38 תיצור תאוצה, אבל זה לא קורה.

אשר סוחד: אם תיקח את תל-אביב, שהיא עיר מאוד אטרקטיבית, אז מתוך 136 בקשות יש כרגע בתהליך 7 או 6 בקשות.

אופיר פינס-פז: 136 בקשות להיתרים על פי תמ"א 38 הוגשו לוועדה המקומית?

אשר סוחד: בתל-אביב.

עמי גאון: יש תהליך בעיריית תל-אביב.

עמי גאון: היא מינתה את ישראל דוד, שהוא מהנדס בכיר מאוד, כדי לאשר את הבקשות.

עמי גאון: בודקים את החיזוק.

עמי גאון: 7 היתרים העביר ישראל דוד.

עמי גאון: אני אעשה את החיזוק בקרית שמונה, אבל תנו לי הטבות בקרקע שלי בתל-אביב.

עמי גאון: אז אני מוכן לבוא.

עמי גאון: בקרית שמונה לא כדאי לבנות תמ"א 38, גם אם תיתנו לנו 4 או 5 קומות.

עמי גאון: בעיריית ראשון לציון ראו שהתמ"א לא עובדת, אז קידמו טאבה מקומית ל-4 קומות.

אופיר פינס-פז: בעריית ראשון לא ראו שהתמ"א לא עובדת, הם פשוט לא חיכו לתמ"א 38.

אופיר פינס-פז: בעיריית ראשון קודם כל בונים, אחר כך מאשרים.

עמי גאון: בתל אביב, שזה אזור ביקוש, אני מוסיף לדירות הקיימות .

עמי גאון: בגלל תקן חדר מדרגות, שזה דרישה של כיבוי אש, אני צריך לקחת מטר וחצי מדירה.

עמי גאון: הדיירים לא מוכנים ואין פרויקט.

עמי גאון: העירייה מוכנה שהפרויקט הזה יהיה פיילוט של עיריית תל אביב.

עמי גאון: אי אפשר.

עמי גאון: יש דרישות של כיבוי אש.

עמי גאון: חדר המדרגות שנבנה בשנת 1980 לא תואם למה שיש היום.

אופיר פינס-פז: אני מקיים דיון רביעי או חמישי על תמ"א 38 בשנה, שזה לא מעט.

אופיר פינס-פז: בסוף יש ממשלה שצריכה לקבל את ההחלטות שלה.

אופיר פינס-פז: היה צריך להיות היום דיון בממשלה.

אופיר פינס-פז: הוא נדחה.

אופיר פינס-פז: אנחנו היום דנים בקטע אחד של היטל השבחה.

אופיר פינס-פז: המכאניזם שמשרד הפנים הציע זה פטור מלא במקומות מסוימים, פטור לשנה.

אופיר פינס-פז: ..

אשר סוחד: זאת לא ההצעה המקורית.

אשר סוחד: ההצעה המקורית שלהם היא 100%.

אופיר פינס-פז: זה לא יפתור לכם את הבעיה.

אופיר פינס-פז: הבעיה היא שמגישים פרויקטים והם תקועים ולא מאושרים.

אופיר פינס-פז: זה דבר אחר.

אופיר פינס-פז: זה לא דרך זה, אלא דרך דברים אחרים לגמרי.

אשר סוחד: למרות שנושא הדיון הוא כפי שמופיע פה בניירות אני חושב שצריך לפתוח את נושא תמ"א 38 לדיון מחדש.

אופיר פינס-פז: יש המלצה כזאת של ועדת הפנים מהדיון הקודם שלה.

אופיר פינס-פז: אנחנו הצענו לפתוח את הדיון בתמ"א 38 בכמה נושאים.

אשר סוחד: הם הביאו את שינוי חוק המקרקעין, את ה65%.

אשר סוחד: אני רואה את זה בכפיפה אחת.

אשר סוחד: איך אתה משעבד את הזכויות העוקפות?

אשר סוחד: איך אתה מתקשר לבנק?

אופיר פינס-פז: תקבעו פגישה.

אופיר פינס-פז: שר התשתיות ישמח להיפגש איתכם.

דורון פריזמונט: אני כל כך רוצה להוציא היתר.

דורון פריזמונט: החסם העיקרי והיחידי שיש לי להוציא היתר זה תמ"א 38.

אופיר פינס-פז: איפה אתה מבקש להוציא היתר?

דורון פריזמונט: בבת-ים.

דורון פריזמונט: יש דירה של מדינת ישראל שאין מי שיחתום בשם מדינת ישראל לצורך ההיתר.

דורון פריזמונט: עמידר מנהלת את הנכס עבור מדינת ישראל.

דורון פריזמונט: עמידר מוסמכת להתעסק מול הדיירים שלה, היא לא מוסמכת להתעסק מול יזמים.

דורון פריזמונט: מפנים אותך למשרד הבינוי והשיכון.

דורון פריזמונט: במשרד הבינוי והשיכון אין אף אחד שיחתום.

דורון פריזמונט: יש בעיה מאוד מהותית עם תמ"א 38.

דורון פריזמונט: ברוב המקרים תמ"א 38 לא יוצאת לדרך וזאת בעיה מאוד סבוכה.

דורון פריזמונט: הבעיה היא בעיה משפטית של הרישום של הדירות החדשות והשעבוד של הנכסים האלה.

דורון פריזמונט: היום אנחנו לוקחים את הרכוש מהשותף ומשעבדים אותו.

דורון פריזמונט: לצורך העניין אנחנו רושמים הערות אזהרה.

דורון פריזמונט: הבנק לא ייתן מימון במקרה כזה.

דורון פריזמונט: רק אם ייקחו את הגג וייחדו אותו כתת חלקה נפרדת יצאו פרויקטים לדרך שניתן לממן אותם.

דורון פריזמונט: אני מדבר על עשרות פרויקטים שתקועים בגלל הנושא הזה.

אופיר פינס-פז: יש הרבה בעיות ביישום של התמ"א שמוכרחים לשבת עליהן.

אופיר פינס-פז: הייתי בדיון עם התאחדות הקבלנים בתל אביב לפני חצי שנה.

אופיר פינס-פז: עלו שם בעיות אמיתיות של אנשים שעוסקים בזה.

אופיר פינס-פז: לנו אין את היכולת בוועדתה הפנים.

אופיר פינס-פז: זה לא התפקיד שלנו.

אופיר פינס-פז: הממשלה צריכה למנות אדם, שאתם סומכים עליו, שייקח את כל ההערות, ירד לשטח כדי לנסות לעשות כמה שיפורים בתמ"א, בחקיקה, משהו שיפתח את הדבר הזה.

אופיר פינס-פז: אנחנו בהחלט מוטרדים מאפשרות לרעידת אדמה חזקה בעתיד הנראה לעין.

אופיר פינס-פז: זו הנחת העבודה.

אופיר פינס-פז: אם זאת הנחת עבודה, אז מוכרחים בעניין הזה לטפל.

אופיר פינס-פז: כרגע הוא לא עובד.

קריאה: עשינו את זה.

דורון פריזמונט: הבעיה היא שצריך לשמוע את כולם.

דורון פריזמונט: גם את היזמים, גם את עורכי הדין.

יוסי רזי: במסגרת הפעילות של ועדת ההיגוי הבין משרדית ביקשנו מצוות של משרד הפנים, מצוות של משרד השיכון, שהם אלה שמקבלים את רוב הטרוניות, את רוב הקובלנות מהקבלנים ומכלל הגורמים במשק, לרכז את כל הבעיות שיש עם תמ"א 38 - כפי שהיא מוכרת לנו - בכוונה לבחון לשנות את זה.

אופיר פינס-פז: עוד אין לכם מסקנה.

יוסי רזי: הם בקושי התחילו לעבוד.

יוסי רזי: יש כמה דברים מהותיים.

עמי גאון: אנחנו לא קיבלנו שום פנייה.

יוסי רזי: יש נציג של התאחדות הקבלנים אצלנו.

שמאי אסיף: תמ"א 38 צריכה להיות נידונה אחרי 5 שנים ממילא.

אופיר פינס-פז: אי אפשר בהזדמנות הזאת לפתור את כל בעיות התמ"א.

תומר רוזנר: את כל הוראת הפטור שהממשלה הביאה היא הביאה לשנתיים.

תומר רוזנר: בוועדה הזאת זה הוארך ל3 שנים.

תומר רוזנר: אנחנו כמעט שנה מאז שאושר החוק.

תומר רוזנר: נותרו לנו שנתיים.

תומר רוזנר: הרצון לפטור גורף לשנה הוא כמעט עד תום תקופת הפטור כולו.

תומר רוזנר: המחוקק הבחין וקבע שהפטור יהיה 90%, כאשר רק במקרים מיוחדים יהיה פטור של 100%.

תומר רוזנר: על הפטור של 100% נוסף הפטור של 50% מאגרות בנייה.

תומר רוזנר: תקנה 3 שמציעה פטור גורף לשנה חורגת מהסמכות שהמחוקק הקנה לשר.

שמאי אסיף: ולוועדת הפנים.

תומר רוזנר: במקרה הזה ועדת הפנים היא מחוקק משנה, היא לא מחוקק ראשי.

שירה ברנד: כתוב לפי אמות מידה שייקבע.

שמאי אסיף: הנוסח עבר את משרד המשפטים.

תומר רוזנר: זה לא אומר כלום.

אופיר פינס-פז: אנחנו בסך הכל רוצים להתניע את התהליך.

אופיר פינס-פז: עשיתי אבחנה בין פריפריה למרכז.

אופיר פינס-פז: כל זמן שהפטור הוא לשנה, שזה מייצר איזה שהוא איסנטיב זמני, אני לא חושב שזה עומד בסתירה.

אופיר פינס-פז: כל מה שהחלטנו זה לנסות לייצר אינסנטיב.

תומר רוזנר: ההצעה המקורית של הממשלה הייתה לתת פטור של 100% לכולם לכל התקופה.

תומר רוזנר: באתם ואמרתם.

תומר רוזנר: ..

אופיר פינס-פז: עשינו אבחנה בין פריפריה למרכז.

תומר רוזנר: עכשיו חוזרים חזרה אחורה.

אופיר פינס-פז: חוזרים ברמה של שנה.

תומר רוזנר: הכנסת לא אישרה את הדבר הזה.

תומר רוזנר: צריך לתקן את החוק.

תומר רוזנר: זה לא עובד ככה.

תומר רוזנר: צריך להסתכל על ההיסטוריה של החוק.

תומר רוזנר: ההיסטוריה של החוק הייתה שהביאו פטור מלא של 100% לכל המדינה.

תומר רוזנר: הוועדה והכנסת באו ואמרו שזה לא נראה להם, שרוצים פטור של 90% לכל המדינה לתקופה הזאת, כשלמקומות מיוחדים יינתן 100%.

תומר רוזנר: להגיד שכל הארץ זה מקומות מיוחדים זה עוקף את כוונת החוק.

אופיר פינס-פז: בוודאי שזו לא הכוונה.

אופיר פינס-פז: בגלל שזה לשנה אני חושב שזה.

אופיר פינס-פז: ..

תומר רוזנר: החוק לא מבחין בין תקופה כזאת.

שירה ברנד: החוק קבע אמות מידה.

שירה ברנד: הוא לא אמר איזה אמות מידה.

שירה ברנד: גם זמן וגם מקום אלה אמות מידה.

תומר רוזנר: החוק אמר אזורים שייקבעו לפי אמות מידה, לא זמנים שייקבעו לפי אמות מידה.

שמאי אסיף: כל הארץ זה אזורים.

תומר רוזנר: זה כאילו לעקוף את כוונת המחוקק.

אשר סוחד: את מטיב לכאורה עם הפריפריה, אבל לא יקרה שם כלום.

תומר רוזנר: חוות דעתנו היא שתקנה 3 שמדברת על פטור גורף לכל הארץ חורגת מהסמכות שהמחוקק התכוון לתת.

שירה ברנד: ניתן את זה ליועץ המשפטי לממשלה שיכריע.

תומר רוזנר: היועץ המשפטי של הממשלה מחייב את הממשלה, לא את הכנסת.

שירה ברנד: יש מחלוקת משפטית.

שירה ברנד: תציע אתה מנגנון שיחליט מי יכריע.

שירה ברנד: זה ויכוח משפטי.

תומר רוזנר: זאת הצעה שהבאתם במקור והכנסת לא קיבלה אותה.

שירה ברנד: ההצעה המקורית הייתה פטור של 100%.

קריאה: הוועדה קבעה פטור של 90%.

שירה ברנד: פה יש שינוי מההצעה המקורית.

שירה ברנד: אנחנו מדברים על שנה אחת בלבד.

תומר רוזנר: זה לא אפשרי במסגרת תקנות.

שירה ברנד: צריך אמות מידה ששר הפנים רשאי לקבוע.

אופיר פינס-פז: אני אגיד מה נקבל.

אופיר פינס-פז: נראה אם השר ילך עם זה.

אופיר פינס-פז: זה המקסימום שאני יכול לעשות לאור חוות הדעת המשפטית שאני לא יכול להתעלם ממנה.

תומר רוזנר: בהגדרות מופיע פרסומי הלמ"ס מ2003 לגבי הסוציו- אקונומי.

תומר רוזנר: צריך שיהיה כתוב כפי שיתעדכנו מעת לעת.

אופיר פינס-פז: בסדר.

אופיר פינס-פז: אני מציע שהפטור יהיה לשנה לכולם חוץ מאשר למחוז תל-אביב.

אופיר פינס-פז: מחוז תל-אביב זה אזור הביקוש הכי גבוה.

אופיר פינס-פז: ההצעה מעבירה את המסר ל90% ממדינת ישראל.

שמאי אסיף: יש יתרון לעובדה שתתחיל תנופה, לא משנה איפה.

אופיר פינס-פז: שמאי, אל תשלה את עצמך שרק בגלל זה תתחיל...

שמאי אסיף: אני לא משלה את עצמי.

שמאי אסיף: אני בתמ"א 38 לא השליתי את עצמי מהרגע הראשון.

שמאי אסיף: אני קיבלתי את התכנית הזאת מבושלת וקידמתי אותה.

שמאי אסיף: אני חושב שהיא מצוינת במובן הזה שלולא תמ"א 38 לא היינו מדברים פה בכלל ולא היינו מתעוררים לעשות את זה.

אופיר פינס-פז: אני מודה שיש לי קצת נקיפות מצפון שאישרתי את תמ"א 38 as is.

אופיר פינס-פז: מי בעד התקנות?

אופיר פינס-פז: ה צ ב ע ה בעד – פה אחד אושר